יבגני רומן

יבגני רומן (נולד ב-1979) הוא במאי, תסריטאי ועורך קולנוע וטלוויזיה ישראלי. יבגני רומן נולד וגדל במינסק (כיום בבלארוס, אז הייתה חלק מברית המועצות) ולו אח גדול ממנו. אביו יעקב, נולד באודסה; אמו, אסתר, נולדה במינסק; שני הוריו גדלו במינסק והם מהנדסים במקצועם. יבגני עלה עם משפחתו לישראל ב-1990 והם התיישבו בראשון לציון. הוא למד במגמת הפקה בחוג לקולנוע וטלוויזיה באוניברסיטת תל אביב (2006-2000). בתקופת לימודיו זכה במענק מקרן התרבות "אמריקה-ישראל" בקטגוריית בימוי קולנוע. סרט הגמר שלו "נס" שודר בערוץ 2 ובסינמטקים ברחבי הארץ. הוא והוזמן לפסטיבלים רבים וזכה בפרסים רבים בהם: הסרט הטוב ביותר בפסטיבל FIDEC 2006 בבלגיה ופרס הסרט האסייתי הטוב ביותר בפסטיבל הסטודנטים ה-5 בבייג'ינג. רומן יצר, שימש כתסריטאי ובמאי של "בין השורות", סדרת דרמה יומית עבור YES, הראשונה בישראל בשפה הרוסית. הסדרה כוללת 50 פרקים ומשחקים בה יבגניה דודינה, הנרי דוד, ולדימיר פרידמן, אולה שור-סלקטר, מרינה שויף, גרא סנדלר, אלכסנדר סנדרוביץ', אולג לוין, ומיכאל רוז'צקי. הוא ביים והיה תסריטאי שותף של הדרמה הקומית "לנין באוקטובר" (2010), ששודרה בפריים טיים בערוץ 2 ובסינמטקים ברחבי הארץ. היא זכתה בציון לשבח ובציון לשבח לשחקן הראשי, אלכסנדר סנדרוביץ'. סרט הקולנוע הראשון של רומן, "איגור ומסע העגורים", יצא בבכורה עולמית בפסטיבל טורונטו הבינלאומי בספטמבר 2012, ובציון לשבח בפסטיבל הסרטים הבינלאומי חיפה 2012, הוא עתיד לצאת לבתי הקולנוע בישראל בפסח 2013. בסרט מככבים אולה שור-סלקטר ומנשה נוי. סרטו השני באורך מלא ״האיש שבקיר״, צולם במהלך שישה ימים בלבד, והוקרן בהקרנת בכורה עולמית בפסטיבל הקולנוע של רוטרדם 2015. הסרט יצא לאקרנים בישראל רק בראשית שנת 2018. בשנת 2008 שימש כעורכו של סרט הקולנוע "חמש שעות מפריז", בבימויו של לאון פרודובסקי, בהפקת "תותים הפקות". בשנת 2019 הפיק את סרטו של פאבל לונגין, "עשו" ושותף גם בכתיבת התסריט. בשנת 2023 ביים את סדרת הדרמה איסט סיייד שושדרה בכאן 11 ונוצרה על ידי יעל רובנשטיין ויוסי מדמוני. יבגני רומן נשוי למילנה והם מתגוררים באזור המרכז. קולות רקע (2019) - בימוי ועריכה. התסריט נכתב במשותף עם הצלם זיו ברקוביץ'. ציון לשבח בתחרות לקולנוע עלילתי בפסטיבל חיפה. מקוללים (2018) - במאי. סרט אימה באורך מלא (81 דקות). האיש שבקיר (2015) - תסריט ובימוי. איגור ומסע העגורים (2012) – במאי. סרט קולנוע עלילתי באורך מלא. בהפקת "UCM אפיקים מאוחדים", Yeti Films,(פולין) Ulysses Films (גרמניה). בתמיכת קרן הקולנוע הישראלי, קרן הקולנוע הפולני, קרן המבורג, ערוץ 10. בכורה עולמית בפסטיבל הסרטים הבינלאומי בטורונטו ספטמבר 2012. ציון לשבח פסטיבל הסרטים הבינלאומי חיפה 2012. יציאה לבתי קולנוע ב-14 במרץ 2013 בהפצת יונייטד קינג. לנין באוקטובר (2010) במאי ותסריטאי שותף. דרמה קומית 50 דקות, בתמיכת קרן גשר לקולנוע רב תרבותי, קרן רבינוביץ', והרשות השנייה לטלוויזיה ולרדיו. בהפקת "UCM אפיקים מאוחדים". ציון לשבח תחרות דרמות, ציון לשבח שחקן ראשי - פסטיבל חיפה 2010. שודר בפריים טיים בערוץ 2 ובסינמטקים ברחבי הארץ. בין השורות (2009) יוצר הסדרה, תסריטאי ראשי, ובמאי. סדרת דרמה יומית עבור YES, הראשונה בישראל בשפה הרוסית. 50 פרקים, 30 דקות פרק. מפיקים: "רוני הפקות" - שי נשר. נס (2006) - תסריטאי ובמאי. (סרט גמר באוניברסיטת תל אביב). 35 דקות, עלילתי. זוכה בפרס סרט הטוב ביותר בפסטיבל 2006 FIDEC בבלגיה, פרס הסרט האסייתי הטוב ביותר בפסטיבל הסטודנטים ה-5 בבייג'ינג, ופרסים נוספים בפסטיבלים בפולין, צ'כיה, וארצות הברית. השתתף בתחרות הדרמות בפסטיבל הקולנוע ה-23 בירושלים ועוד כ-30 פסטיבלים בינלאומיים ברחבי העולם. שודר בערוץ 2 ובסינמטקים, נרכש לשידור על ידי "YES". ורוניקה (2004) - תסריטאי, עורך ובמאי (סרט קצר במסגרת החוג לקולנוע באוניברסיטת תל אביב). 20 דקות, עלילתי. פסטיבל חיפה הבינלאומי ה-20 ועוד מספר פסטיבלים בינלאומיים ברחבי תבל. נרכש לשידור על ידי Yes. שחקנים: טניה חזנובסקי – ורוניקה, לנה אטינגר, שותפתה לחדר של ורוניקה, קיריל ספונוב – איליה. יבגני רומן, במיזם "אישים" לתיעוד היצירה הישראלית יבגני רומן, במסד הנתונים הקולנועיים IMDb (באנגלית) יבגני רומן, באתר "אידיבי", מאגר הידע העברי לקולנוע ישראלי ועולמי יבגני רומן, באתר ספר הקולנוע הישראלי יבגני רומן, באתר AllMovie (באנגלית) יבגני רומן, במסד הנתונים הקולנועיים KinoPoisk (ברוסית) יבגני רומן באתר אידיבי רומן באתר של קנלר נחום מוכיח, ריאיון: רומן עם איגור והעגור, באתר הבמה, 2 באפריל 2013 מרב יודילוביץ', רומן על אמת, באתר ynet, 8 בינואר 2010 אמיר בוגן, עולה, חדש: יבגני רומן על "איגור ומסע העגורים", באתר ynet, 28 במרץ 2013